

**Crna Gora**

**Vlada Crne Gore**

**MINISTARSTVO UNUTRAŠNJIH POSLOVA**

**Odjeljenje za unutrašnju kontrolu policije**

I Z V J E Š T A J

Odjeljenja za unutrašnju kontrolu policije

o izvršenim unutrašnjim kontrolama policije

za mjesec A V G U S T 2024

**■ Kontrole – provjere**

Službenici Odjeljenja za unutrašnju kontrolu policije su tokom avgusta 2024.godine, izvršili jednu kontrolu – provjeru zakonitosti postupanja policijskih službenika na osnovu operativnih i drugih saznanja o mogućim nezakonitostima i nepravilnostima u radu i postupanju policijskih službenika.

U ovom slučaju kontrole nijesu su se mogle utvrditi činjenice i dokazi kojima bi se potvrdile sumnje o nezakonitom postupanju policijskih službenika u predmetnom slučaju.

● ● ◊ ● ●

**■Pritužbe – žalbe građana**

Službenici Odjeljenja za unutrašnju kontrolu policije su tokom avgusta 2024.godine, izvršili kontrolu zakonitosti postupanja policijskih službenika na osnovu tri pritužbe na postupanje policijskih službenika.

Pritužbe su se sadržinski odnosile na način vršenja policijskih poslova i primjene policijskih ovlašćenja, dok se u jednom slučaju pritužba odnosila na ponašanje policijskig službenika van službene dužnosti.

Na osnovu činjenica i dokaza utvrđenih u postupku unutrašnje kontrole:

*►* u jednom slučaju kontrole, utvrđeno je da su se u radnjama i postupanju jednog policijskog službenika stekla obilježja povrede Kodeksa policijske etike, usljed čega je Izvještaj sa spisima sačinjenim u postupku unutrašnje kontrole dostavljen Etičkom odboru na ocjenu etičnosti postupanja policijskog službenika u predmetnom slučaju.

U preostala dva slučaja nijesu utvrđene činjenice i dokazi koji bi ukazivali na postojanje elemenata disciplinske ili druge odgovornosti u preduzimanju službenih radnji od strane policijskih službenika u predmetnim slučajevima.